wannaphong/clean_thaiwikipedia huggingface dataset:
# โรงเรียนมัธยมทันว็อน
โรงเรียนมัธยมทันว็อน (, ฮันจา: 檀園高等學校) เป็นโรงเรียนรัฐบาลระดับมัธยมปลาย สังกัดสำนักงานการศึกษาจังหวัดคย็องกี ซึ่งตั้งอยู่ในเขตดันว็อน เมืองอันซัน ประเทศเกาหลีใต้

โรงเรียนก่อตั้งขึ้นในปี ค.ศ. 2005 โดยความร่วมมือของหมู่บ้านไร้พรมแดน (국경없는마을) ซึ่งเป็นองค์การนอกภาครัฐในปี ค.ศ. 2006 และ 2007 จัดตั้งขึ้นตามโครงการพัฒนาความหลากหลายทางวัฒนธรรมของกระทรวงวัฒนธรรม กีฬา และการท่องเที่ยวแห่งเกาหลีใต้ คำขวัญคือ "การเป็นผู้รู้จักตนเอง" ในเดือนพฤษภาคม ค.ศ. 2013 มีนักเรียนทั้งหมด 1,542 คน

 เหตุการณ์ 

thumb|left|215px|ริบบินสีเหลืองถูกผูกติดกับประตูทางเข้าโรงเรียน เป็นสัญลักษณ์แห่งความหวัง การรอคอย และการกลับมาพบกัน
เมื่อวันที่ 16 เมษายน ค.ศ. 2014 เรือข้ามฟากเกาหลีใต้ เอ็มวี เซว็อล ประสบเหตุพลิกคว่ำ ระหว่างบรรทุกผู้โดยสาร 475 คน จากเมืองอินช็อนไปยังเกาะเชจู ทำให้มีผู้เสียชีวิต 304 ราย ซึ่งส่วนใหญ่เป็นนักเรียนและอาจารย์ของโรงเรียน

โรงเรียนถูกปิดไปจนถึงวันที่ 24 เมษายน และกลับมาเปิดเรียนอีกครั้งสำหรับนักเรียนที่รอดชีวิต ซึ่งมีจำนวนเพียง 75 คนเท่านั้น ริบบินสีเหลืองถูกผูกติดกับประตูทางเข้าโรงเรียน มีดอกไม้จำนวนมากถูกนำมาวางไว้ และข้อความไว้อาลัยและให้กำลังใจประดับประดาตลอดทางเข้าโรงเรียน อนุสรณ์ชั่วคราวตั้งอยู่ในโรงยิมบาสเกตบอลของโรงเรียน บริเวณใกล้ ๆ มีชั้นวางดอกไม้จัดไว้สำหรับวางรูปและป้ายชื่อ รวมถึงรูปถ่ายของผู้เสียชีวิตและสูญหายในเหตุการณ์ครั้งนี้

ต่อมารองผู้อำนวยการของโรงเรียน คัง มิน-กยู ผู้รอดชีวิตจากเหตุเรือเฟอร์รี่ ฆ่าตัวตายหลังจากเกิดเหตุไม่ถึงสัปดาห์
# พื้นที่ความมั่นคงร่วม
พื้นที่ความมั่นคงร่วม (JSA) เป็นสถานที่เดียวของเขตปลอดทหารเกาหลี และเป็นที่กองกำลังทหารเกาหลีเหนือและเกาหลีใต้ยืนมองตาต่อตากัน ในบางครั้งสถานที่นี้ถูกเรียกว่า หมู่บ้านพักรบ แห่งพันมุนจ็อม (ไม่ก็ หมู่บ้านพักรบ; หรือเรียกว่า พันมุนจ็อม) ตามสื่อต่าง ๆ และรายงานทหารอีกมากมาย

เจเอสเอจะถูกใช้ในการทูตหรือการเจรจาของฝั่งเกาหลีเหนือและเกาหลีใต้ จนถึงเดือนมีนาคม พ.ศ. 2534 ประเทศเกาหลีเหนือขอใช้ในการเจรจากับกองกำลังสหประชาชาติ (UNC)
# มูเรียล อเก็ด
มูเรียล อเก็ด (9 พฤศจิกายน ค.ศ. 1883 – 21 มีนาคม ค.ศ. 1955) เป็นนักแสดงหญิงชาวอังกฤษเกิดที่เมืองบิงเล่ ประเทศอังกฤษ เริ่มแสดงภาพยนตร์ครั้งแรกในปี ค.ศ. 1922

 ผลงาน 

 A Sister to Assist 'Er (1922)
 The Middle Watch (1930)
 Bed and Breakfast (1930)
 A Sister to Assist 'Er (1930)
 Goodnight, Vienna (1932)
 Rome Express (1932)
 The Mayor's Nest (1932)
 The Indiscretions of Eve (1932)
 Strip! Strip! Hooray!!! (1932)
 Her First Affaire (1932)
 Friday the Thirteenth (1933)
 Trouble (1933)
 No Funny Business (1933)
 The Good Companions (1933)
 Yes, Madam (1933)
 The Queen's Affair (1934)
 Mr Stringfellow Says No (1934)
 Autumn Crocus (1934)
 Josser on the Farm (1934)
 Evensong (1934)
 The Night of the Party (1935)
 Public Nuisance No. 1 (1936)
 Fame (1936)
 Mother, Don't Rush Me (1936)
 Royal Eagle (1936)
 The Silent Battle (1939)
 A Girl Must Live (1939)
 The Girl Who Forgot (1940)
 Cottage to Let (1941)
 The Life and Death of Colonel Blimp (1943)
 The Demi-Paradise (1943)
 Two Thousand Women (1944)
 The Wicked Lady (1945)
 The Years Between (1946)
 They Knew Mr. Knight (1946)
 So Evil My Love (1948)
 It's Hard to Be Good (1948)
 A Sister to Assist 'Er (1948)
 William Comes to Town (1948)
 Just William's Luck (1948)
 Another Shore (1948)
 The Blue Lamp (1950)
 The Happiest Days of Your Life (1950)
 The Wonder Kid (1951)
 Flesh and Blood (1951)
 The Story of Gilbert and Sullivan (1953)
# จังหวัดบีลีรัน
จังหวัดบีลีรัน (เซบัวโน: Lalawigan sa Biliran; วาไร: Probinsya han Biliran) เป็นจังหวัดเกาะในเขตซีลางังคาบีซายาอัน ประเทศฟิลิปปินส์ และเป็นหนึ่งในจังหวัดที่เล็กและใหม่ที่สุดของประเทศ ก่อนหน้านี้เคยเป็นส่วนหนึ่งของจังหวัดเลเต และถูกจัดตั้งเป็นจังหวัดใหม่ในปี ค.ศ. 1992

บีลีรันอยู่ห่างจากเกาะเลเตไปทางทิศเหนือประมาณหนึ่งกิโลเมตร โดยมีสะพานเชื่อมต่อ"Poro Island, Biliran, Eastern Visayas, Philippines". Google Maps. Retrieved on 2013-11-15. เมืองศูนย์กลางของจังหวัดคือนาบาล ซึ่งอยู่ริมชายฝั่งด้านทิศตะวันตกของเกาะ

 ภูมิอากาศ
# ราดอวาน ชูร์ชิช
ราดอวาน ชูร์ชิช (เกิด 10 มกราคม ค.ศ. 1972) เป็นผู้จัดการทีม หัวหน้าผู้ฝึกสอนและอดีตนักฟุตบอลชาวเซอร์เบียในตำแหน่งกองหน้า เคยคุมสโมสรฟุตบอลเอสซีจี เมืองทอง ยูไนเต็ด และทีมชาติเซอร์เบีย

 ประวัติการจัดการทีม 
 เอสซีจี เมืองทอง ยูไนเต็ด 
ในวันที่ 29 เมษายน ค.ศ. 2018 ชูร์ชิชได้เข้ารับตำแหน่งหัวหน้าผู้ฝึกสอนของเอสซีจี เมืองทอง ยูไนเต็ด แทนที่ของธชตวัน ศรีปาน ที่ลาออกไปก่อนหน้านี้ ต่อมาในวันที่ 4 พฤษภาคม ค.ศ. 2018 ชูร์ชิชประเดิมคุมทีมนัดแรกในเกมไทยลีกนัดที่เมืองทองบุกไปแพ้บุรีรัมย์ ยูไนเต็ด ที่ช้างอารีนา 0–4 ต่อมาในวันที่ 13 พฤษภาคม ค.ศ. 2018 ชูร์ชิชคุมทีมชนะนัดแรกในลีกนัดที่เมืองทองเปิดบ้านเอาชนะชัยนาท ฮอร์นบิล ไปได้ 2–0 ก่อนที่จะชนะรวดในอีก 5 นัดถัดมา

ในวันที่ 11 กรกฎาคม ค.ศ. 2018 โตโยต้า ลีกคัพ รอบ 16 ทีมสุดท้าย ชูร์ชิชคุมเมืองทองบุกไปแพ้ชลบุรี 1–5 ทำให้สิ้นสุดเส้นทางในลีกคัพแต่เพียงเท่านี้

ในวันที่ 25 กรกฎาคม ค.ศ. 2018 ช้าง เอฟเอคัพ รอบ 16 ทีมสุดท้าย ชูร์ชิชคุมเมืองทองบุกไปเสมอเชียงราย ยูไนเต็ด 0–0 ก่อนแพ้จุดโทษ 4–5 ทำให้สิ้นสุดเส้นทางในเอฟเอคัพแต่เพียงเท่านี้

ในวันที่ 5 ตุลาคม ค.ศ. 2018 ชูร์ชิชได้แยกทางกับสโมสร เนื่องจากทำผลงานได้ไม่ตามเป้าหมาย

 สถิติการจัดการทีม 
 ทีม ตั้งแต่ ถึงบันทึก เอสซีจี เมืองทอง ยูไนเต็ด 29 เมษายน ค.ศ. 2018 5 ตุลาคม ค.ศ. 2018
# องค์ประกอบร่างกาย
ในด้านสมรรถภาพทางกาย องค์ประกอบร่างกาย  ใช้อธิบายร้อยละของไขมัน กระดูก น้ำและกล้ามเนื้อในร่างกายมนุษย์ เนื่องจากเนื้อเยื่อกล้ามเนื้อกินพื้นที่ในร่างกายมากกว่าเนื้อเยื่อไขมัน องค์ประกอบร่างกายและน้ำหนักเป็นตัวกำหนดส่วนที่ไม่ใช่ไขมันของร่างกาย (leanness) คนสองคนซึ่งเป็นเพศเดียวกันและมีน้ำหนักตัวเท่านั้นอาจดูต่างกันสิ้นเชิงเพราะมีองค์ประกอบร่างกายต่างกัน

 ความหนาแน่นของร่างกาย 
การประมาณค่าองค์ประกอบร่างกายที่แม่นยำที่สุดมาจากความหนาแน่นของร่างกายด้วยวิธีเข้าสมการความหนาแน่นเศษส่วน ซึ่งระบุว่าความหนาแน่นรวมของสารผสมที่มีสสารมากกว่าหนึ่งชนิด (ที่มีความหนาแน่นต่างกัน) สามารถคำนวณได้จากสัดส่วนและความหนาแน่นของสสารองค์ประกอบที่ทราบแต่ละชนิด สำหรับการหาค่าอค์ประกอบร่างกายมักสันนิษฐานว่าประกอบด้วยสี่สสารพื้นฐาน ("แบบจำลองสี่ส่วน") โดยมีสมการรูปทั่วไปดังนี้

 
โดยที่  = ความหนาแน่นของร่างกายรวม,  = สัดส่วนของน้ำ,  = สัดส่วนของไขมัน,  = สัดส่วนของโปรตีน,  = สัดส่วนของแร่ธาตุ,  = ความหนาแน่นของน้ำ,  = ความหนาแน่นของไขมัน,  = ความหนาแน่นของโปรตีน,  = ความหนาแน่นของแร่ธาตุ

ในสิ่งแวดล้อมห้องปฏิบัติการวิจัย ความหนาแน่นรวมของร่างกาย (Db) คำนวณได้จากมวลและปริมาตร (Db = มวล/ปริมาตร) สามารถหามวลของร่างกายได้โดยชั่งน้ำหนักของบุคคลบนตราชั่งง่าย ๆ ปริมาตรของร่างกายหาได้ง่ายที่สุดและแม่นยำที่สุดโดยการให้บุคคลจุ่มตัวลงในน้ำทั้งตัวและคำนวณปริมาตรของน้ำจากน้ำหนักของน้ำที่ถูกแทนที่ (โดย "การชั่งน้ำหนักใต้น้ำ") สัดส่วนของน้ำ โปรตีนและแร่ธาตุในร่างกายหาได้จากการทดสอบทางเคมีและการวัดทางรังสี (radiometric) ความหนาแน่นของน้ำ ไขมัน โปรตีนและแร่ธาตุสามารถวัดหรือกะประมาณเอาก็ได้ แล้วจัดเรียงสมการใหม่เพื่อแก้หาสัดส่วนของไขมัน (f) จากค่าอื่น
# กลุ่มเอราวัณ
บริษัท ดิ เอราวัณ กรุ๊ป จำกัด (มหาชน) (, ชื่อเดิม บริษัท อัมรินทร์ พลาซ่า จำกัด (มหาชน)) ก่อตั้งขึ้นเมื่อวันที่ 29 ธันวาคม พ.ศ. 2525 จดทะเบียนในตลาดหลักทรัพย์แห่งประเทศไทย 26 สิงหาคม พ.ศ. 2531 ในหมวดท่องเที่ยวและสันทนาการ ต่อมาจดทะเบียนแปลงสภาพเป็นบริษัทมหาชนจำกัด เมื่อวันที่ 1 มิถุนายน พ.ศ. 2537 เป็นบริษัทแห่งหนึ่งของไทย ดำเนินธุรกิจค้าปลีก บริหารโรงแรม และพัฒนาอสังหาริมทรัพย์
 ธุรกิจของบริษัท
 โรงแรม
 โรงแรมแกรนด์ ไฮแอท เอราวัณ กรุงเทพ (เช่าที่ดินจากบริษัท สหโรงแรมไทยและการท่องเที่ยว จำกัด)
 โรงแรมเจดับบลิว แมริออท กรุงเทพ
 เดอะนาคา ไอส์แลนด์ รีสอร์ท แอนด์ สปา ภูเก็ต, เดอะ ลักชูรี คอลเลกชัน 
 เรเนซองส์ เกาะสมุย รีสอร์ท แอนด์ สปา
 โรงแรมคอร์ทยาร์ด บาย แมริออท กรุงเทพ
 โรงแรมฮอลิเดย์ อินน์ พัทยา
 โรงแรมฮอลิเดย์ อินน์ แอนด์ สวีท แหลมฉบัง
 โรงแรมโนโวเทลและไอบิส สไตส์ กรุงเทพ สุขุมวิท 4
 โรงแรมเมอร์เคียวและไอบิส กรุงเทพ สยาม
 โรงแรมเมอร์เคียวและไอบิส กรุงเทพ สุขุมวิท 24
 โรงแรมเมอร์เคียว พัทยา โอเชี่ยน รีสอร์ท
 โรงแรมไอบิส และไอบิส สไตส์
 กรุงเทพ ริเวอร์ไซด์
 กรุงเทพ สาทร
 กรุงเทพ สุขุมวิท 4
 หัวหิน
 พัทยา
 ภูเก็ต กะตะ
 ภูเก็ต ป่าตอง
 สมุย บ่อผุด
 กระบี่ อ่าวนาง
 โรงแรมฮ็อป อินน์
 อาคารสำนักงานและพื้นที่ค้าปลีก
 อาคารเพลินจิต เซ็นเตอร์
 ศูนย์การค้าเอราวัณ แบงคอก
 ศูนย์การค้าเอราวัณ ศรีราชา (เปิดดำเนินการในไตรมาส 3/2575)
# วันรวมชาติ
วันรวมชาติ  วันชัย  วันปลดปล่อย  หรือที่ใช้ชื่ออย่างเป็นทางการว่าวันปลดปล่อยภาคใต้เพื่อรวมชาติ  เป็นวันหยุดนักขัตฤกษ์ของเวียดนามเพื่อเป็นที่ระลึกถึงเหตุการ์ณที่เวียดกงและกองทัพของประเทศเวียดนามเหนือได้เข้าบุกยึดกรุงไซ่ง่อนของเวียดนามใต้ในวันที่ 30 เมษายน พ.ศ. 2518 อันเป็นการสิ้นสุดสงครามเวียดนาม

การเริ่มต้นการรวมชาติเกิดจากการเลือกตั้งระดับชาติสำหรับการรวมชาติเมือวันที่ 2 กรกฎาคม พ.ศ. 2519 เมือรัฐบาลปฏิวัติชั่วคราวสาธารณรัฐเวียดนามใต้และประเทศเวียดนามเหนือรวมเป็นประเทศเวียดนาม

ชาวเวียดนามที่อยู่ต่างประเทศเรียกวันนี้ว่าการเสียกรุงไซ่ง่อนหรือเมษาทมิฬ (Tháng Tư Đen) , วันอัปยศแห่งชาติ (Ngày Quốc Nhục)  หรือ วันแห่งความขุ่นเคืองของชาติ (Ngày Quốc Hận)  นี่เป็นวันที่ระลึกของชาวเวียดนามที่ถูกเนรเทศหรือผู้ที่ได้รับผลกระทบจนทำให้เกิดการพลัดถิ่น

 สมุดภาพ
# ทางด่วนลูซอนเหนือ
ทางด่วนลูซอนเหนือ (NLE หรือ NLEx) เดิมรู้จักในชื่อ ถนนเลี่ยงเหนือ (North Diversion Road) และ ทางด่วนเหนือมะนิลา (Manila North Expressway หรือ MNEX) เป็นทางด่วนที่จำกัดการเข้าถึงและเก็บค่าผ่านทางขนาด 4 ถึง 8 ช่องจราจร เชื่อมต่อจากเมโทรมะนิลาไปยังจังหวัดในภูมิภาคลูซอนกลาง หรือเขตกิตนางลูโซนในประเทศฟิลิปปินส์ เป็นส่วนหนึ่งของทางด่วนหมายเลข 1 (E1) ของโครงข่ายทางด่วนในประเทศฟิลิปปินส์ และถนนรัศมีหมายเลข 8 (R-8) ของโครงข่ายถนนสายหลักของเมโทรมะนิลา โดยการก่อสร้างทางด่วนลูซอนเหนืออยู่ในยุค 1960 รวมระยะทางในส่วนที่เป็นทางด่วน 84 กิโลเมตร

ทางด่วนสายนี้เริ่มต้นที่เกซอนซิตี ในเมโทรมะนิลา ผ่านจังหวัดบูลาคันและจังหวัดปัมปังกาในลูซอนกลาง และสิ้นสุดที่มาบาลากัต ซึ่งเชื่อมต่อกับทางหลวงที่มีเส้นทางต่อไปยังลูซอนเหนือ ทางด่วนลูซอนเหนือนี้เป็นส่วนหนึ่งของทางหลวงสายแพน-ฟิลิปปินส์ (ทางหลวงเอเชียสาย 26)

 ภาพ
# ฌูนาตัน เฟร์ไรรา เรอิส
ฌูนาตัน เฟร์ไรรา เรอิส (เกิดวันที่ 30 มิถุนายน ค.ศ. 1989) เป็นนักฟุตบอลอาชีพจากรัฐมารันเยา ประเทศบราซิล ลงเล่นตำแหน่งกองหน้า

 สโมสรอาชีพ 
ฌูนาตันเริ่มต้นอาชีพกับสโมสรในประเทศบ้านเกิด และเล่นฟุตบอลที่นั่นจนถึงฤดูกาล 2015-2016 ต่อมาวันที่ 1 กุมภาพันธ์ ค.ศ. 2017 เขาเซ็นสัญญา 1 ปีกับสโมสรฟุตบอลมหาวิทยาลัยเกษตรศาสตร์ และเป็นผู้ทำประตูสูงสุดในไทยลีก 2 ฤดูกาล 2017 ด้วยจำนวน 28 ประตูและท้ายฤดูกาลนั้น เขาย้ายไปนครปฐม ยูไนเต็ด ซึ่งถูกปรับตกชั้นสู่ไทยลีก 4

ในฤดูกาล 2018 เขาถูกปล่อยยืมตัวให้กับพีที ประจวบ สโมสรน้องใหม่ที่เพิ่งเลื่อนชั้นสู่ไทยลีก เขาทำประตูให้กับสโมสรตั้งแต่นัดแรกของฤดูกาล ในนัดที่ประจวบเปิดบ้านเอาชนะโปลิศ เทโร 3-2 เมื่อวันที่ 11 กุมภาพันธ์ ค.ศ. 2018

 เกียรติประวัติ 
บีจี ปทุม ยูไนเต็ด
 ไทยลีก 2: 2562

รางวัลส่วนตัว
 ผู้ทำประตูสูงสุดในไทยลีก 2: 2017 (28 ประตู)
# คว็อน แด-ฮี
คว็อน แด-ฮี (หรือ  , เกิดวันที่ 16 สิงหาคม ค.ศ. 1989) เป็นนักฟุตบอลอาชีพชาวเกาหลีใต้ ปัจจุบันลงเล่นให้กับชลบุรี เอฟซี  ในไทยลีก 2

เขาเริ่มต้นอาชีพนักฟุตบอลในประเทศไทยตั้งแต่ ค.ศ. 2013 ภายหลังจากที่เสร็จภารกิจทหารที่เกาหลีใต้ สโมสรแรกของเขาคือ ระยอง ยูไนเต็ด เขาได้รับคำชมจากไพโรจน์ บวรวัฒนดิลก อดีตผู้ฝึกสอนของเขา ว่าเป็น "กองหลังตัวกลางที่ดีที่สุดในดิวิชัน 1"

 สโมสรอาชีพ 
200px|thumb|คว็อน แด-ฮี ในฐานะกัปตันทีม นัดที่ประจวบพบกับสุพรรณบุรี
หลังจากที่รับราชการทหารในเกาหลีใต้ เขาได้ย้ายไปร่วมทีมระยอง ยูไนเต็ด ในลีกรองของไทยในปี ค.ศ. 2013 เขาทำผลงานได้ดีจนจบฤดูกาล ในฤดูกาลถัดมา เขาย้ายถิ่นฐานไปกรุงเทพมหานคร และเซ็นสัญญากับสโมสรฟุตบอลบางกอก ด้วยระยะเวลา 1 ปี ผู้จัดการทีมของเขา ไพโรจน์ บวรวัฒนดิลก กล่าวว่าเขาเป็น "กองหลังตัวกลางที่ดีที่สุดในดิวิชัน 1 และมีความแข็งแกร่ง รับมือกับลูกกลางอากาศได้ดี"

ในฤดูกาล 2015 เขาเซ็นสัญญาร่วมทีมพีที ประจวบ แบบไม่มีค่าตัว เพื่อเติมเต็มกองหลังของทีม และในฤดูกาล 2017 เขาเป็นหัวใจสำคัญของกองหลังประจวบ และได้รับการแต่งตั้งให้เป็นกัปตันทีมอยู่หลายนัด

เกียรติประวัติ 
ชลบุรี
 ไทยลีก 2: 2567–68
ลำพูน วอริเออร์
 ไทยลีก 2: 2564–65
# นานดะลี่นจอชิ
นานดะลี่นจอชิ (เกิดวันที่ 27 มิถุนายน ค.ศ. 1991) เป็นนักฟุตบอลอาชีพชาวพม่า ลงเล่นตำแหน่งกองกลางให้กับทีมชาติพม่า โดยลงเล่นทีมชาติตั้งแต่ชุดยู-22 ในการแข่งขันฟุตบอลเอเชียเยาวชนอายุไม่เกิน 22 ปี 2013 รอบคัดเลือก เขาเคยได้รับรางวัลรองชนะเลิศ ผู้เล่นยอดเยี่ยมของเมียนมาร์เนชันแนลลีก ในปี ค.ศ. 2013
# อัดนัน ออราฮอวัช
อัดนัน ออราฮอวัช (Serbian Cyrillic: Аднан Ораховац) เป็นนักฟุตบอลชาวมอนเตเนโกร เคยลงเล่นตำแหน่งกองหลังให้กับบูดูชนอสต์ https://int.soccerway.com/players/adnan-orahovac/132400/http://www.flashscore.com/player/orahovac-adnan/YeC3xnCH/ โดยเขาเคยเล่นให้กับพีที ประจวบดีกรี ACL!พีที ประจวบคว้า"อัดนาน"ปราการหลังสูง191ซม.

 เกียรติประวัติ 
พีที ประจวบ
 ไทยลีกคัพ: 2562
# โมโนเซ็กชวล
โมโนเซ็กชวลลิตี  หรือ โมโนเซ็กชวล  คือผู้ที่มีความรักโรแมนติกหรือแรงดึงดูดทางเพศกับเพศเดียวหรือสถานะเพศเดียวเท่านั้นZhana Vrangalova, Ph.D., September 27, 2014, Psychology Today, Strictly Casual: What research tells us about the whos, whys, and hows of hookups, Retrieved Oct. 2, 2014, "...or monosexuality (attraction to only one sex)...." คนที่เป็นโมโนเซ็กชวลนั้นจะเป็นคนรักต่างเพศหรือรักร่วมเพศก็ได้May 22, 2014 by Samantha Joel, M.A., Psychology Today, Three Myths About Bisexuality, Debunked by Science: First of all, it's not a college phase, Retrieved Oct. 2, 2014, "...better understand the ways in which bisexuality is similar to monosexual (heterosexual, gay, lesbian) identities ...." ในการพูดคุยเรื่องรสนิยมทางเพศนั้น คำว่าโมโนเซ็กชวลมีไว้เพื่อใช้แยกแยะออกจากไบเซ็กชวล หรือแพนเซ็กชวลเท่านั้นและเพศอื่น ๆ หรือการเป็นกลางทางเพศ โมโนเซ็กชวลบางครั้งถูกมองว่าเป็น คำที่เสื่อมเสียหรือใช้โจมตีกลุ่มคนที่เป็นโมโนเซ็กชวลเองโดยเฉพาะชายเกย์และเลสเบี้ยน 

รายงานคินซีพบว่าในประสบการณ์การมีความเสียวสุดยอดทางเพศนั้นกว่าร้อยละ 63 ของผู้ชายและร้อยละ 87 ของผู้หญิงอธิบายว่าตนเป็นคนรักร่วมเพศเท่านั้นหรือรักต่างเพศเท่านั้น ฉะนั้นจึงนับว่าเป็นโมโนเซ็กชวล

 ความหมายอื่น 
คำว่า โมโนเซ็กชวล ถูกใช้เพื่อเปรียบเทียบกับพอลีแอเมอรี(บางครั้งอาจสับสนกับพอลีเซ็กชวล) ที่สือถึงคนที่มีความต้องการมีความสัมพันธ์ทางเพศกับคนมากกว่าหนึ่งคนThe term polysexuality is itself ambiguous and may also refer to romantic or sexual attraction to multiple genders or sexes (see Polysexuality). ภายใต้นิยามนี้คนที่เป็นโมโนเซ็กชวลนั้นจึงหมายถึงคนที่มีความปรารถนาที่จะมีสัมพันธ์ทางเพศกับคนเพียงคนเดียวและ (เหมือนพอดีแอเมอรี) จะเป็นรักร่วมเพศ รักสองเพศหรือรักต่างเพศก็ได้
# ลอนซานา ดูมบูยา
ลอนซานา ดูมบูยา (เกิดวันที่ 26 กันยายน ค.ศ. 1990) เป็นนักฟุตบอลชาวกินี ปัจจุบันลงเล่นตำแหน่งกองหน้าให้กับการท่าเรือ ในไทยลีก

เขาเคยเล่นให้กับพีที ประจวบ ,ตราด และบุรีรัมย์ ยูไนเต็ด ในไทยลีก โดยในฤดูกาล 2562 ขณะที่เขาได้เล่นให้กับตราดนั้น เขายิง 20 ประตู จนกลายเป็นผู้ทำประตูสูงสุดของไทยลีกฤดูกาลนั้น

 สโมสรอาชีพ 
ช่วงแรกของอาชีพนักฟุตบอล เขาลงเล่นให้กับหลายสโมสรในประเทศฝรั่งเศส ก่อนที่จะย้ายไปเล่นให้กับ Cercle Brugge สโมสรในเบลเยียม ในช่วงฤดูกาล 2015–16 ต่อมาในเดือนสิงหาคม ค.ศ. 2016 ดูมบูยาเซ็นสัญญากับ Inverness Caledonian Thistle ในสกอตติชพรีเมียร์ชิป ด้วยสัญญาสองปี และในเดือนมกราคม ต.ศ. 2017 เขาย้ายไปเล่นให้กับสโมสร St. Polten ในออสเตรีย

เดือนมกราคม ค.ศ. 2018 ดูมบูยาย้ายไปร่วมทีมพีที ประจวบ สโมสรน้องใหม่ในไทยลีก เขาทำประตูแรกให้กับสโมสรตั้งแต่นัดแรกของฤดูกาล ในนัดที่ประจวบเปิดบ้านเอาชนะโปลิศ เทโร 3-2 เมื่อวันที่ 11 กุมภาพันธ์ ค.ศ. 2018

หลังจากได้ดาวซัลโวสูงสุดในไทยลีก ฤดูกาล 2562 ดูมบูยาก็ได้ย้ายออกไปค้าแข้งกับฮักกา และเซี่ยงไฮ้ เซิ่นหัว ในไชนีสซูเปอร์ลีก

 บุรีรัมย์ ยูไนเต็ด 
 ฤดูกาล 2022–23 
วันที่ 17 กันยายน ค.ศ. 2022 เขาทำประตูสองประตูแรกในนามสโมสรฟุตบอลบุรีรัมย์ ยูไนเต็ดในการแข่งขันไทยลีก ฤดูกาล 2565–66 ช่วยให้ทีมบุกไปเอาชนะโปลิศ เทโรที่สนามเหย้าชั่วคราวอย่างดรากอนโซลาร์พาร์ก เอิ้วๆ4–1 ต่อมาในวันที่ 15 ตุลาคม เขาทำประตูที่ 3 ในลีก ช่วยให้ทีมเปิดบ้านเอาชนะหนองบัว พิชญ 3–1 ต่อมาในวันที่ 5 พฤศจิกายน เขาทำประตูที่ 4 ในลีก ช่วยให้ทีมบุกเอาชนะลำปาง 3–0 และในวันที่ 9 พฤศจิกายน เขาทำประตูที่ 5 ในลีกด้วยลูกโทษ ช่วยให้ทีมเปิดบ้านเอาชนะลีโอ เชียงราย ยูไนเต็ด 4–1

วันที่ 8 กุมภาพันธ์ ค.ศ. 2023 การแข่งขันช้าง เอฟเอคัพ 2565–66 รอบ 16 ทีมสุดท้าย เขาทำสองประตู โดยประตูที่สองเป็นประตูชัยจากการยิงลูกโทษในช่วงต่อเวลาพิเศษ ช่วยให้ทีมบุกไปเอาชนะอุทัยธานี 2–1 ผ่านเข้าสู่รอบก่อนรองชนะเลิศได้สำเร็จ ต่อมาในวันที่ 12 กุมภาพันธ์ เขาทำ 2 ประตูในลีก ช่วยให้ทีมบุกไปเสมอกับเมืองทอง ยูไนเต็ดที่ธันเดอร์โดมสเตเดียมแบบสนุก 4–4 ต่อมาในวันที่ 26 กุมภาพันธ์ เขาทำประตูที่ 8 ในลีก เป็นประตูจากการยิงลูกโทษ ช่วยให้ทีมบุกไปเอาชนะพีที ประจวบที่สามอ่าวสเตเดียม 0–1 ต่อมาในวันที่ 18 มีนาคม เขาทำแฮตทริกแรกของเขาในลีกฤดูกาลนี้ ช่วยให้ทีมเปิดบ้านเอาชนะขอนแก่น ยูไนเต็ด 4–1

วันที่ 9 เมษายน เขาทำประตูที่ 12 ในลีก เป็นประตูจากการยิงลูกโทษ ช่วยให้ทีมเปิดบ้านเอาชนะลำปาง 2–0

 ทีมชาติ 
แม้ว่าดูมบูยาจะเกิดที่ประเทศฝรั่งเศส แต่บิดามารดาของเขามีเชื้อสายกินี เขาจึงสามารถลงเล่นให้กับทีมชาติกินีได้ เขาลงเล่นทีมชาตินัดแรกในนัดที่กินีแพ้ต่อสาธารณรัฐประชาธิปไตยคองโก 2–1 ในการแข่งขันฟุตบอลโลก 2018 รอบคัดเลือก เมื่อวันที่ 13 พฤศจิกายน ค.ศ. 2016

 สถิติอาชีพ 
 สโมสร 

สโมสรฤดูกาลลีกเอฟเอคัพลีกคัพเอเชียอื่น ๆทั้งหมดระดับลงเล่นประตูลงเล่นประตูลงเล่นประตูลงเล่นประตูลงเล่นประตูลงเล่นประตู บุรีรัมย์ ยูไนเต็ด 2565–66 ไทยลีก 1612  32  20  00  00  2114

 เกียรติประวัติ 
บุรีรัมย์ ยูไนเต็ด
 ไทยลีก: 2565–66, 2566–67
 ไทยลีกคัพ: 2556–66
 ไทยเอฟเอคัพ: 2565–66
รางวัลส่วนตัว
 ผู้ทำประตูสูงสุดในไทยลีก: ฤดูกาล 2562
 ผู้เล่นยอดเยี่ยมของไทยลีกประจำเดือน: พฤษภาคม 2562
# บุคคลที่เสียชีวิตในปี พ.ศ. 2549
ด้านล่างนี้เป็นบุคคลที่เสียชีวิตในปี พ.ศ. 2549

 มกราคม 
 7 มกราคม – ไฮน์ริค ฮาร์เรอร์ นักปีนเขาและนักสำรวจและนักประพันธ์ชาวออสเตรีย (เกิด 6 กรกฎาคม พ.ศ. 2455)

 กุมภาพันธ์ 
 13 กุมภาพันธ์ – กนกพงศ์ สงสมพันธุ์ นักประพันธ์รางวัลซีไรต์ชาวไทย (เกิด 9 กุมภาพันธ์ พ.ศ. 2509)

 มีนาคม 
 11 มีนาคม – สโลโบดัน มิโลเชวิช นักการเมืองชาวเซอร์เบีย (เกิด 20 สิงหาคม พ.ศ. 2484)
 27 มีนาคม – โสภา สถาพร (โสภา ทัคค์สถาพร) นักแสดงชาวไทย (เกิด 7 สิงหาคม พ.ศ. 2490)

 เมษายน 
 5 เมษายน – อัครพล ธนะวิทวิลาศ ผู้ดำเนินรายการวิทยุและพิธีกรชาวไทย (เกิด 25 พฤศจิกายน พ.ศ. 2514)
 7 เมษายน – หม่อมหลวงทวีสันต์ ลดาวัลย์ องคมนตรี
 8 เมษายน – แคล้ว นรปติ นักการเมืองชาวไทย (เกิด 1 กันยายน พ.ศ. 2460)
 30 เมษายน – ปราโมทยา อนันตา ตูร์ นักเขียนชาวอินโดนีเซีย (เกิด 6 กุมภาพันธ์ พ.ศ. 2468)

 พฤษภาคม 
 3 พฤษภาคม – คิด สุวรรณศร ผู้กำกับภาพยนตร์ชาวไทย
 20 พฤษภาคม – เชิด ทรงศรี นักประพันธ์และผู้กำกับภาพยนตร์ชาวไทย (เกิด 20 กันยายน พ.ศ. 2474)
 27 พฤษภาคม – กอบกุล นพอมรบดี นักการเมืองชาวไทย

 มิถุนายน 
 27 มิถุนายน – วรฑา วัฒนะชยังกูร นักธุรกิจชาวไทย (เกิด 13 มิถุนายน พ.ศ. 2500)

 กรกฎาคม 
 5 กรกฎาคม – รัตนาภรณ์ อินทรกำแหง นักแสดงชาวไทย (เกิด 25 กันยายน พ.ศ. 2473)
 16 กรกฎาคม – สิปปนนท์ เกตุทัต นักวิชาการชาวไทย (เกิด 23 กุมภาพันธ์ พ.ศ. 2474)
 26 กรกฎาคม – ทวิช กลิ่นประทุม นักการเมืองชาวไทย (เกิด 9 กุมภาพันธ์ พ.ศ. 2473)

 สิงหาคม 
 9 สิงหาคม - ยก ชูบัว ศิลปินแห่งชาติ สาขาศิลปะการแสดง (มโนราห์) (เกิด พ.ศ. 2465)
 13 สิงหาคม – พเยาว์ พูลธรัตน์ นักกีฬาและนักการเมืองชาวไทย (เกิด 15 ตุลาคม พ.ศ. 2499)
 26 สิงหาคม – ลอร่า แบรนิแกน นักร้องชาวอเมริกัน (เกิด 3 กรกฎาคม พ.ศ. 2500)

 กันยายน 
 4 กันยายน – สตีเฟน โรเบิร์ท เออร์วิน (สตีฟ เออร์วิน) นักธรรมชาติวิทยา (เกิด 22 กุมภาพันธ์ พ.ศ. 2505)
 10 กันยายน – สมเด็จพระราชาธิบดีเตาฟาอาเฮา ตูโปอูที่ 4 พระมหากษัตริย์ตองงา (พระราชสมภพ 4 มิถุนายน พ.ศ. 2461)
 18 กันยายน – นพดล มงคลพันธ์ ผู้กำกับละครโทรทัศน์ชาวไทย
 20 กันยายน – สเวน นิควิสต์ ผู้กำกับภาพชาวสวีเดน (เกิด 3 ธันวาคม พ.ศ. 2465)
 29 กันยายน – จุลนภ สนิทวงศ์ ณ อยุธยา องคมนตรี (เกิด 15 ตุลาคม พ.ศ. 2472)

 ตุลาคม 
 3 ตุลาคม – นำโชค แดงพุด ผู้กำกับละครและภาพยนตร์ชาวไทย
 18 ตุลาคม – หลวงพ่ออุตตมะ พระสงฆ์ชาวไทย (เกิด พ.ศ. 2453)

 พฤศจิกายน 
 1 พฤศจิกายน – วิลเลียม สไตรอน นักเขียนชาวอเมริกา (เกิด 11 มิถุนายน พ.ศ. 2468)
 16 พฤศจิกายน – อภิชาติ พัวพิมล นักแสดงชาวไทย (เกิด 31 สิงหาคม พ.ศ. 2519)

 ธันวาคม 
 1 ธันวาคม – ชาญ มีศรี ผู้อำนวยการสร้างภาพยนตร์ชาวไทย
 4 ธันวาคม – เจมส์ คิม นักวิเคราะห์เทคโนโลยีชาวอเมริกัน (เกิด 9 สิงหาคม พ.ศ. 2514)
 22 ธันวาคม - นาวาตรีปิยะพันธ์ สนิทวงศ์ ณ อยุธยา ศิลปินแห่งชาติ สาขาศิลปะการแสดง (ดนตรีสากล) (เกิด 13 มิถุนายน พ.ศ. 2477)
 24 ธันวาคม – นายพลโบเมียะ อดีตผู้นำสหภาพแห่งชาติกะเหรี่ยง 
 25 ธันวาคม – เจมส์ บราวน์ นักร้องชาวอเมริกา (เกิด 3 พฤษภาคม พ.ศ. 2476)
 26 ธันวาคม – เจอรัล ฟอร์ด นักการเมืองชาวสหรัฐอเมริกา (เกิด 14 กรกฎาคม พ.ศ. 2456)
 30 ธันวาคม – ซัดดัม ฮุสเซน อดีตประธานาธิบดีอิรัก (เกิด 28 เมษายน พ.ศ. 2480)
# เขตโยโดงาวะ
เขตโยโดงาวะ  เป็น 1 ใน 24 เขตของนครโอซากะ ประเทศญี่ปุ่น ตั้งอยู่ทางตอนเหนือของนครโอซากะ

 เศรษฐกิจ 
บริษัทนิสชินฟูดส์มีที่ตั้งสำนักงานใหญ่ปัจจุบันอยู่ที่เขตโยโดงาวะ"Nissin Food group net profit up 6.6% in 1st half. " Japan Weekly Monitor. November 12, 2001. Retrieved on March 5, 2010. "On an unconsolidated basis, the Osaka-based firm recorded a 194.4% jump to 5.46.""Company Profile." Nissin Foods. Retrieved on March 5, 2010. ซึ่งได้ย้ายมาจากที่เก่าเมื่อปี 1977 หลังจากที่การก่อสร้างอาคารเสร็จสมบูรณ์"History ." Nissin Foods Germany. Retrieved on March 5, 2010.

 การขนส่ง 
สถานีรถไฟในที่ตั้งอยู่ในเขต ได้แก่ สถานีชินโอซากะ (สถานีโอซากะใหม่) ซึ่งเป็นสถานีปลายทางของโทไกโดชิงกันเซ็งที่เชื่อมกับโตเกียว และซันโยชิงกันเซ็งที่เชื่อมกับฟูกูโอกะ
# แซลลี ฟิลด์
แซลลี มาร์กาเรต ฟิลด์ (เกิด 6 พฤศจิกายน ค.ศ. 1946) เป็นนักแสดงและผู้กำกับชาวอเมริกัน ฟิลด์เริ่มแสดงในละครซิตคอมเรื่อง กิดเจ็ต (1965–66), แม่ชีกายสิทธิ์ (1967–70), และ เดอะเกิร์ลวิธซัมติงเอ็กซ์ตรา (1973–74)"The Girl with Something Extra" hollywood.com, accessed October 3, 2016 เธอเริ่มแสดงภาพยนตร์ในปี ค.ศ. 1977 ในเรื่อง รักสี่ล้อต้องรอตอนเหาะ ต่อจากนั้นก็ได้แสดงในภาพยนตร์ดราม่าเรื่อง นอร์ม่า เร ไม่มีคำว่าแพ้สำหรับฉัน ที่ทำให้เธอชนะรางวัลออสการ์ สาขานักแสดงนำหญิงยอดเยี่ยม เธอยังได้เข้าชิงรางวัลลูกโลกทองคำจากการแสดงในเรื่อง หล่อนมีนามปากกาว่าโหด (1981) และ คิสมีกูดบาย (1982)"Sally Field Golden Globe Nominations" goldenglobes.com, accessed October 3, 2016 ก่อนที่เธอจะได้รับรางวัลออสการ์ สาขานักแสดงนำหญิงยอดเยี่ยมเป็นครั้งที่สองจากเรื่อง เพลซส์อินเดอะฮาร์ต (1984)"Academy Award 1984" oscars.org, accessed October 3, 2016 และได้เข้าชิงรางวัลลูกโลกทองคำอีกครั้งจากเรื่อง เมอร์ฟีส์โรมานซ์ (1985) และ สานดวงใจดอกไม้เหล็ก (1989)"Best Actress Golden Globe 1990"  goldenglobes.com, accessed October 3, 2016

ในต้นคริสต์ทศวรรษ 1990 ฟิลด์ปรากฏในภาพยนตร์หลายเรื่อง รวมไปถึงภาพยนตร์เรื่อง เราจะไม่พรากจากกัน (1991) และ คุณนายเด๊าท์ไฟร์ พี่เลี้ยงหัวใจหนุงหนิง (1993) ที่แสดงนำร่วมกับโรบิน วิลเลียมส์ ก่อนที่จะได้เข้าชิงรางวัลแบฟตาเป็นครั้งแรกในสาขานักแสดงสมทบหญิงยอดเยี่ยมจากการแสดงในภาพยนตร์เรื่อง ฟอร์เรสท์ กัมพ์ อัจฉริยะปัญญานิ่ม (1994) ในต้นคริสต์ทศวรรษ 2000 เธอยังมีบทบาทในภาพยนตร์โทรทัศน์แนวการแพทย์เรื่อง อีอาร์ ของทางช่องเอ็นบีซี ซึ่งทำให้เธอชนะรางวัลไพรม์ไทม์เอ็มมีอะวอดส์ในสาขานักแสดงรับเชิญหญิงยอดเยี่ยม ประเภทซีรีส์ดรามา ประจำปี ค.ศ. 2001 ในช่วงปี ค.ศ. 2006 ถึง 2011 เธอได้รับบทเป็นนอรา วอล์กเกอร์ ตัวละครนำในภาพยนตร์โทรทัศน์ทางช่องเอบีซีเรื่อง บ้านแห่งรัก สายใยนิรันดร์Sullivan, Brian Ford. "The Futon's First Look: 'Brothers & Sisters'" thefutoncritic.com, July 12, 2006 ที่ทำให้เธอชนะไพรม์ไทม์เอ็มมีอะวอดส์ สาขานักแสดงนำหญิงยอดเยี่ยมประเภทซีรีส์ดรามาเป็นครั้งแรก"Sally Field Emmy Awards and Nominations" emmys.com, accessed October 3, 2016 ต่อมาฟิลด์ได้แสดงเป็นแมรี ท็อดด์ ลินคอล์นในภาพยนตร์อิงประวัติศาสตร์เรื่อง ลินคอล์น (2012) จากการแสดงเรื่องนี้ ทำให้เธอถูกเสนอชื่อเข้าชิงรางวัลออสการ์และรางวัลลูกโลกทองคำสาขานักแสดงสมทบหญิงยอดเยี่ยมอีกด้วย เธอยังเคยรับบทเป็นเมย์ ปาร์คเกอร์ในภาพยนตร์ซูเปอร์ฮีโรเรื่อง ดิ อะเมซิ่ง สไปเดอร์แมน (2012) และภาคต่อ ดิ อะเมซิ่ง สไปเดอร์-แมน: ผงาดอสูรกายสายฟ้า (2014) ในปี ค.ศ. 2015  เธอแสดงร่วมกับแมกซ์ กรีนฟีลด์ในภาพยนตร์รักตลกเรื่อง สวัสดี ชื่อของฉันคือ ดอริส

ในฐานะผู้กำกับ ฟิลด์เป็นที่รู้จักจากภาพยนตร์โทรทัศน์เรื่อง เดอะคริสต์มาสทรี (1996)King, Susan. "Fast Christmas Wrapping" Los Angeles Times, December 22, 1996, ตอนหนึ่งของมินิซีรีส์ทางช่องเอชบีโอปี ค.ศ. 1998 เรื่อง ฟอร์มดิเอิร์ธทูเดอะมูนJames, Caryn. "Television Review; Boyish Eyes On the Moon" The New York Times, April 3, 1998 รวมถึงภาพยนตร์สารคดีเรื่อง บิวตีฟูล ในปี ค.ศ. 2014 ฟิลด์มีดวงดาวบนฮอลลีวูดวอล์กออฟเฟมหนึ่งดวง ดาวของเธอตั้งอยู่ด้านหน้าของพิพิธภัณฑ์หุ่นขี้ผึ้งฮอลลีวูด